ลักษณะร้าน : เป็นร้านขายบุฟเฟ่ขนมจีนแห่งเดียวในย่านอนุเสาวรีย์ก็เป็นได้ ทำให้ร้านนี้ได้รับความนิยมมากในหมู่คนที่อยากกินแบบอิ่มๆจุกๆ ในราคาเบาๆ

เล่าตอนที่ไปถึงร้าน : ตอนไปถึงร้านเป็นเวลาทุ่มกว่าๆ ที่ร้านคนมีพอประมาณเลย แต่ที่ร้านมีที่นั่งเยอะ ทำให้ไม่ต้องรอคิว เข้าไปนั่งสั่งน้ำและเดินตักได้เลย
บรรยากาศร้านถือว่าโอเคเลย ร้านสะอาด และจัดร้านได้กว้างน่าเดิน ไม่รู้สึกอึดอัด แอร์เย็นสบาย และพนักงานก็บริการดีเลยทีเดียว

ที่ตั้งร้าน : ห้าง Center One ชั้น 3

เมนูเด่นของร้าน : บุฟเฟ่ขนมจีน โดยจะมีขนมจีนให้เลือกกินถึง 7 น้ำยากันเลยทีเดียว รวมทั้งของหวาน และผลไม้นานาชนิด
ราคา : คนละ 79 บาท ไม่รวมเครื่องดื่ม

สำหรับในวันนี้ผมกินบุฟเฟ่ขนมจีน แต่เนื่องจากส่วนตัวผม ผมกินเป็นแต่แกงขียวหวานไก่ เลยจะขอพูดถึงรสชาติแกงเขียวหวานไก่อย่างเดียวนะครับ
รสชาติ : แกงเขียวหวานไก่ทำออกมาได้รสชาติอร่อยมาก ตัวน้ำแกงนั้นมีรสหวานเข้มข้น และมีรสเผ็ดอ่อนๆ ทานง่าย ให้รสเข้ากับเส้นได้ดีมาก
ตัวเส้นขนมจีนนั้นก็เป็นเส้นที่มีความสดใหม่ ทานแล้วไม่เหม็นหืน แต่ติดอยู่ที่แกงเขียวหวานนี้ แทบจะไม่มีเนื้อไก่ให้กินเลย มีแต่คอไม่ก็ขาไก่ให้กิน เศร้าแท้ๆ
นอกจากนี้ของหวานเช่น ผลไม้ก็มีทั้งมะม่วงและแตงโม ให้รสหวานสดชื่นอร่อยในแบบฉบับของมัน ตัวลอดช่องก็เป็นลอดช่องรสหวานอร่อย ตัวเนื้อลอดช่องเป็นแบบก้อนกลมๆ กินแล้วได้รสหวานใบเตยอร่อยดี

สรุปคะแนนตามความคิดเห็นของผม (เต็ม 5 คะแนน)
รสชาติ : 4 = โดยส่วนตัวแล้วชอบรสชาติแกงเขียวหวานของร้านนี้นะ มีรสอร่อยดี แต่เสียที่ไม่มีเนื้อเลย
บรรยากาศ : 4 = ร้านเป็นร้านเล็กๆ แต่จัดร้านได้อย่างน่ามอง มีความสะอาดและน่าเข้าไปนั่ง
บริการ 3.5 = พนักงานบริการดี เก็บจานเร็ว 
ราคา : 3.5 = ราคาถือว่าเป็นร้านพอๆกับร้านขนมจีนบุฟเฟ่ทั่วๆไป แต่อาจมีความหลากหลายน้อยกว่าเล็กน้อย

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 10 / 4 / 56
